ระเบียบเทศบาลนครเชียงรายระเบียบเทศบาลนครเชียงรายว่าด้วยข้อมูลข่าวสารของราชการพ.ศ.๒๕๕๐ โดยที่พระราชบัญญัติข้อมูลข่าวสารของราชการ พ.ศ. ๒๕๔๐กำหนดให้หน่วยงานของรัฐต้องจัดให้มีข้อมูลข่าวสารของราชการไว้ให้ประชาชนเข้าตรวจดูได้อาศัยอำนาจตามพระราชบัญญัติข้อมูลข่าวสารของราชการพ.ศ. ๒๕๔๐ มาตรา ๗ มาตรา ๙ และมาตรา ๑๑ กฎกระทรวง ฉบับที่ ๔ (พ.ศ.๒๕๔๒) ออกตามความในพระราชบัญญัติข้อมูลข่าวสารของราชการ พ.ศ. ๒๕๔๐ ประกอบกับประกาศคณะกรรมการข้อมูลข่าวสารของราชการเรื่อง หลักเกณฑ์และวิธีเกี่ยวกับการจัดให้มีข้อมูลข่าวสารของราชการไว้ให้ประชาชนเข้าตรวจดูลงวันที่ ๒๔ กุมภาพันธ์ ๒๕๔๑ และประกาศคณะกรรมการข้อมูลข่าวสารของราชการ เรื่อง การเรียกค่าธรรมเนียมการขอสำเนาหรือขอสำเนาที่มีคำรับรองสำเนาถูกต้องของข้อมูลข่าวสารของราชการลงวันที่ ๗ พฤษภาคม ๒๕๔๒ เทศบาลนครเชียงราย จึงขอออกระเบียบไว้ดังต่อไปนี้ข้อ ๑ระเบียบนี้เรียกว่า ระเบียบเทศบาลนครเชียงรายว่าด้วยข้อมูลข่าวสารของราชการพ.ศ. ๒๕๕๐ข้อ ๒[๑]ระเบียบนี้ให้ใช้บังคับนับแต่วันที่ได้ประกาศในราชกิจจานุเบกษาเป็นต้นไปข้อ ๓ให้ยกเลิกระเบียบเทศบาลเมืองเชียงรายว่าด้วยข้อมูลข่าวสารของราชการพ.ศ. ๒๕๔๓ บรรดากฎ ระเบียบ ข้อบังคับ หรือคำสั่งใดของเทศบาลนครเชียงรายในส่วนที่ได้กำหนดไว้แล้วในระเบียบนี้หรือซึ่งขัดหรือแย้งกับระเบียบนี้ ให้ใช้ระเบียบนี้แทนข้อ ๔ในระเบียบนี้ข้อมูลข่าวสาร หมายความว่าสิ่งที่สื่อความหมายให้รู้เรื่องราว ข้อเท็จจริง ข้อมูล หรือสิ่งใดตามกฎหมายว่าด้วยข้อมูลข่าวสารของราชการที่อยู่ในความรับผิดชอบของเทศบาลนครเชียงรายหน่วยงานในสังกัด หมายความว่าหน่วยงานในสังกัดเทศบาลนครเชียงรายซึ่งมีฐานะเป็นกองสำนักหรือเทียบเท่าขึ้นไปหัวหน้าหน่วยงาน หมายความว่าหัวหน้าหน่วยงานในสังกัดข้อ ๕ให้นายกเทศมนตรีนครเชียงรายรักษาการตามระเบียบนี้และให้มีอำนาจออกประกาศ คำสั่ง ตีความและวินิจฉัยปัญหาเกี่ยวกับการปฏิบัติตามระเบียบนี้หมวด๑คณะกรรมการบริหารข้อมูลข่าวสาร ข้อ ๖ให้คณะกรรมการบริหารข้อมูลข่าวสารเทศบาลนครเชียงรายเรียกโดยย่อว่า กขช.ข้อ ๗ให้มีคณะกรรมการบริหารข้อมูลข่าวสารเทศบาลนครเชียงรายเรียกโดยย่อว่า กขช.ประกอบด้วย นายกเทศมนตรีนครเชียงรายเป็นประธาน รองนายกเทศมนตรีนครเชียงรายเป็นรองประธานปลัดเทศบาลเทศบาลนครเชียงราย รองปลัดเทศบาล หัวหน้าหน่วยงานทุกหน่วยงานเป็นกรรมการผู้อำนวยการกองวิชาการและแผนงาน เป็นกรรมการและเลขานุการ หัวหน้างานนิติการหัวหน้างานเทคโนโลยีและสารสนเทศและหัวหน้างานบริการและเผยแพร่วิชาการ เป็นผู้ช่วยเลขานุการข้อ ๘ให้ กขช. มีอำนาจหน้าที่ดังต่อไปนี้(๑) เสนอนโนบายหรือมาตรการเกี่ยวกับการบริหารข้อมูลข่าวสารการจัดระบบ การขอการอนุญาต การบริหารข้อมูลข่าวสาร(๒) ให้คำแนะนำหรือเสนอความเห็นเกี่ยวกับข้อมูลข่าวสารที่ลงพิมพ์ในราชกิจจานุเบกษารวมทั้งการจัดพิมพ์และการเผยแพร่(๓) ให้คำแนะนำหรือเสนอความเห็นเกี่ยวกับหลักเกณฑ์การพิจารณาประเภทข้อมูลข่าวสารที่ไม่ต้องเปิดเผยหรือข้อมูลข่าวสารที่เป็นความลับของทางราชการ(๔) ให้คำแนะนำหรือเสนอความเห็นเกี่ยวกับประเภทข้อมูลข่าวสารที่ควรจัดเก็บไว้ที่สำนักงานเทศบาลหรือจัดส่งไปยังหอจดหมายเหตุแห่งชาติกรมศิลปากรหรือหน่วยงานอื่นของรัฐตามที่กำหนดในกฎหมายว่าด้วยข้อมูลข่าวสารของราชการ(๕) ให้คำแนะนำหรือเสนอความเห็นเกี่ยวกับการจัดทำและปรับปรุงข้อมูลข่าวสารที่เป็นประโยชน์ต่อราชการ(๖) ให้คำแนะนำหรือเสนอความเห็นเกี่ยวกับการเชื่อมโยงข้อมูลข่าวสารที่เป็นประโยชน์ต่อราชการ(๗) ให้คำแนะนำหรือเสนอความเห็นในกรณีที่มีปัญหาและอุปสรรคเกี่ยวกับการดำเนินการตามระเบียบนี้(๘) แต่งตั้งคณะอนุกรรมการเพื่อปฏิบัติการในเรื่องใดๆตามที่ กขช. มอบหมาย(๙) เชิญบุคคลใดๆ มาสอบถามหรือให้ชี้แจงแสดงความเห็นเกี่ยวกับข้อมูลข่าวสาร(๑๐) ดำเนินการอื่นใดเพื่อให้เป็นไปตามกฎหมายว่าด้วยข้อมูลข่าวสารของราชการข้อ ๙การประชุม กขช. ต้องมีกรรมการมาประชุมไม่น้อยกว่ากึ่งหนึ่งขอกรรมการทั้งหมดจึงจะเป็นองค์ประชุมในการประชุมถ้าประธานไม่อยู่ในที่ประชุมหรือไม่สามารถปฏิบัติหน้าที่ได้ให้รองประธานเป็นประธานในที่ประชุมถ้าประธานและรองประธานไม่อยู่ในที่ประชุมหรือไม่สามารถปฏิบัติหน้าที่ได้ให้กรรมการที่มาประชุมเลือกกรรมการคนหนึ่งเป็นประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาดหมวด๒การจัดระเบียบข้อมูลข่าวสาร ข้อ ๑๐ให้หน่วยงานในสังกัดจัดประเภทข้อมูลข่าวสารที่อยู่ในความรับผิดชอบให้เป็นไปตามกฎหมายว่าด้วยข้อมูลข่าวสารของราชการรวมทั้งกฎหมายอื่นและระเบียบของทางราชการข้อ ๑๑การดำเนินการตามข้อ ๑๐ ให้หน่วยงานในสังกัดจัดให้มีเจ้าหน้าที่ผู้รับผิดชอบเพื่อควบคุมดูแล ตรวจสอบ ติดตามและประสานงานในการดำเนินการดังกล่าวให้เป็นไปด้วยความเรียบร้อยหมวด๓การขอข้อมูลข่าวสารและการอนุญาต ข้อ ๑๒ส่วนราชการ หน่วยงานเอกชน หรือประชาชนที่มีความประสงค์จะเข้าตรวจดูศึกษาค้นคว้าหรือขอสำเนาข้อมูลข่าวสาร ให้ยื่นคำขอเป็นหนังสือพร้อมทั้งแสดงเหตุผลและความจำเป็นตามแบบที่เทศบาลนครเชียงรายกำหนดข้อ ๑๓ข้อมูลข่าวสารใดหากมีกฎหมาย ระเบียบ หรือมติคณะรัฐมนตรีกำหนดวิธีปฏิบัติเกี่ยวกับข้อมูลข่าวสารนั้นไว้เป็นพิเศษการขอข้อมูลข่าวสารและการอนุญาตจะต้องปฏิบัติตามกฎหมาย ระเบียบ หรือมติคณะรัฐมนตรีดังกล่าวนั้นด้วยข้อ ๑๔การรับรองสำเนาข้อมูลข่าวสาร ให้เจ้าหน้าที่ผู้รับผิดชอบในเรื่องข้อมูลข่าวสารนั้นๆซึ่งดำรงตำแหน่งตั้งแต่ระดับ ๓ ขึ้นไปเป็นผู้รับรองสำเนาข้อมูลข่าวสารหมวด๔การบริการข้อมูลข่าวสาร ข้อ ๑๕ให้หน่วยงานในสังกัดรวบรวม จัดเตรียมและจัดให้มีข้อมูลข่าวสารที่อยู่ในความรับผิดชอบเพื่อเผยแพร่ ขาย จำหน่าย ตามกฎหมายว่าด้วยข้อมูลข่าวสารของราชการ เว้นแต่ข้อมูลข่าวสารที่เป็นเรื่องลับตามระเบียบว่าด้วยการรักษาความปลอดภัยหรือระเบียบที่คณะรัฐมนตรีกำหนดว่าด้วยการรักษาความลับของทางราชการหรือเป็นเรื่องไม่ต้องเปิดเผย ตามกฎหมายว่าด้วยข้อมูลข่าวสารของราชการ หรือเรื่องที่กขช. มีความเห็นว่าไม่ต้องเปิดเผยหมวด๕ค่าธรรมเนียม ข้อ ๑๖ให้เรียกเก็บค่าธรรมเนียมการทำสำเนาเอกสารข้อมูลข่าวสารในอัตราเท่ากับต้นทุนในการจัดการจัดทำสำเนาเอกสารนั้นๆแต่ต้องไม่เกินอัตราที่คณะกรรมการข้อมูลข่าวสารของราชการกำหนดข้อ ๑๗ให้เรียกเก็บค่าธรรมเนียมการรับรองสำเนาเอกสารคำรับรองละ ๕ บาทข้อ ๑๘ค่าธรรมเนียมข้อ ๑๖ และข้อ ๑๗ ให้เป็นรายได้ของเทศบาลนครเชียงรายข้อ ๑๙สำหรับผู้ที่มีรายได้น้อยซึ่งมีพยานหลักฐานมาแสดงยืนยันที่เชื่อถือได้นายกเทศมนตรีนครเชียงรายพิจารณายกเว้นค่าธรรมเนียมหรือลดอัตราค่าธรรมเนียมที่กำหนดในหมวดนี้ให้ได้ตามความจำเป็นหมวด๖เจ้าหน้าที่ผู้รับผิดชอบ ข้อ ๒๐ให้งานนิติการ กองวิชาการ เป็นผู้รับผิดชอบเรื่องการส่งข้อมูลข่าวสารไปลงประกาศในราชกิจจานุเบกษาตามกฎหมายว่าด้วยข้อมูลข่าวสารของราชการข้อ ๒๑ให้งานเทคโนโลยีสารสนเทศและงานบริการและเผยแพร่วิชาการเป็นผู้รับผิดชอบเรื่องการจัดข้อมูล ข่าวสาร ตามมาตรา ๙ แห่งพระราชบัญญัติข่าวสารของราชการ พ.ศ. ๒๕๔๐ให้ประชาชนเข้าตรวจดูและจัดทำข้อมูลข่าวสาร ตามมาตรา ๗ วรรคสาม ไว้เผยแพร่ข้อ ๒๒นอกจากที่กำหนดในข้อ ๒๐, ๒๑ข้อมูลข่าวสารอยู่ในความรับผิดชอบของหน่วยงานในสังกัดใด ให้หน่วยงานในสังกัดเป็นผู้รับดำเนินการให้เป็นไปตามกฎหมายว่าด้วยข้อมูลข่าวสารราชการหมวด๗สถานที่บริการข้อมูลข่าวสาร ข้อ ๒๓ให้ศูนย์ข้อมูลข่าวสารเทศบาลนครเชียงรายเป็นสถานที่บริการข้อมูลข่าวสารตั้งอยู่ที่กองวิชาการและแผนงาน เทศบาลนครเชียงราย โดยมีงานเทคโนโลยีสารสนเทศและงานบริการและเผยแพร่วิชาการกองวิชาการและแผนงาน ให้คำแนะนำในการติดต่อกับหน่วยงานของรัฐและประชาชนทั่วไป และเป็นศูนย์กลางประสานงานกับหน่วยงานในสังกัดเทศบาลนครเชียงรายเพื่อให้บริการข้อมูลข่าวสารหมวด๘เบ็ดเตล็ด ข้อ ๒๔การปฏิบัตินอกเหนือจากที่กำหนดไว้ในระเบียบนี้ให้ถือตามบทบัญญัติแห่งกฎหมายว่าด้วยข้อมูลข่าวสารของราชการ ประกาศหรือความเห็นของคณะกรรมการข้อมูลข่าวสารของราชการประกาศณ วันที่ ๑๙ เมษายน พ.ศ. ๒๕๕๐วันชัยจงสุทธนามณีนายกเทศมนตรีนครเชียงรายวัชศักดิ์/ผู้จัดทำ๑๙กันยายน ๒๕๕๐[๑]ราชกิจจานุเบกษา เล่ม ๑๒๔/ตอนพิเศษ ๑๑๑ ง/หน้า ๑๔๘/๗ กันยายน ๒๕๕๐